4. pielikums

TEHNISKAIS PIEDĀVĀJUMS (veidne)

atklātam konkursam “Būvdarbu veikšana jaunas pirmsskolas izglītības iestādei Titurgā, Baložu pilsētā, Ķekavas novadā”,
identifikācijas numurs: ĶNP 2024/76

1. Pretendents, iesniedzot tehnisko piedāvājumu, atbilstoši EIS e‑konkursu apakšsistēmā Konkursa sadaļā publicētajām formām, norāda nepieciešamo informāciju tā, lai komisija spētu objektīvi pārliecināties par iesniegtā piedāvājuma atbilstību tehniskajai specifikācijai un nolikuma prasībām. 

2.  Pretendentam jāsagatavo tehniskais piedāvājums, ņemot vērā visus nolikuma tehniskās specifikācijas nosacījumus.

3. Tehniskajā piedāvājumā pretendents sniedz darba organizācijas aprakstu visā līguma izpildes laikā, detalizējot piedāvājumu atbilstoši pasūtītāja tehnisko prasību līmenim, tajā skaitā ietverot:

3.1. Būvdarbu veikšanas kalendāro grafiku.

Tabulas veidā jānorāda līguma izpildes darba gaita atbilstoši līguma projektā un tehniskajā specifikācijā norādītajām prasībām. Laika grafiks jāsagatavo par iepirkuma priekšmetu kopumā, lai pasūtītājs izvērtētu būvniecības darbu savstarpējo saistību, un, lai būtu iespējams noteikt precīzu atbilstību līguma izpildes termiņam, kas ir ne vēlāk kā pretendenta piedāvātais līguma izpildes termiņš. Pretendentam ir jāizvērtē visi riski, kas saistīti ar līguma izpildi, un līguma Būvdarbu veikšanas kalendāra grafiks jāveido tādējādi, lai pasūtītājam būtu skaidras plānotās izmaksas pa mēnešiem un precīzi, vēlams – ar rezervi, iekļautos šajā noteiktajā termiņā; 
Būvdarbu laiks līdz 23 mēnešiem.
Apliecinājuma veidā pretendentam jānorāda šāda informācija:

a) Piedāvātais kopējais būvdarbu termiņš ____________(mēneši).

3.2. Sagatavošanas darbu un būvdarbu aprakstu, ietverot: 

3.2.1. Nepieciešamo speciālistu sarakstu darbu veikšanai būvobjektā;

3.2.2. Darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;

3.2.3. Darbaspēka kustības grafiku (cik katrā mēneši būs nodarbināti); 
Jānorāda darbaspēka plūsma līguma izpildes laikā, ņemot vērā izstrādāto laika grafiku, kas pierāda, ka pretendents noteiktajā termiņā spēs kvalitatīvi paveikt Būvdarbus (laika grafikā, darbaspēka plūsmas grafikā un finanšu plūsmas grafikā iekļautajai informācijai ir jābūt savstarpēji saistītai un pamatotai);

3.3. Finanšu plūsmas grafiks

Tabulas veidā jāattēlo plānotā naudas plūsma un darbu izpilde saskaņā ar laika grafiku, ievērojot nolikumā un līguma projektā noteikto maksāšanas kārtību.

3.3.1. Veicamo darbu un pasākumu saraksts garantijas saglabāšanai garantijas laikā sekojošiem elementiem:

3.3.1.1. ēku nesošajām konstrukcijām - 5 gadu garantija;

3.3.1.2. inženierkomunikācijām, apdares materiāliem - 5 gadu garantija;

3.3.1.3. tehnoloģiskajām iekārtām un ierīcēm – 2 gadu garantija;

3.3.2. Darbu veikšanas, visu risku analīze un risku novēršanas pasākumu apraksts, ņemot vērā tehnisko specifikāciju.

Aprakstā jānorāda katra riska iestāšanās varbūtība, tā iestāšanās sekas, kā arī iespējamā rīcība tā radīto seku novēršanai. Pretendentam jāpiedāvā risku novēršanas pasākumi. Aprakstā par riskiem līguma izpildes laikā ietvert:

3.3.2.1. papildu darbi un/vai termiņu pagarināšana, ko varētu izraisīt iestāžu izsniegtajos tehniskajos noteikumos iekļautās prasības;

3.3.2.2. papildu darbi un/vai termiņu pagarināšana, ko varētu izraisīt būvmateriālu ražotāju problēmas;

3.3.2.3. papildu darbi un/vai termiņu pagarināšana, ko varētu izraisīt tehnoloģiskais pārtraukums meteoroloģisku laika apstākļu dēļ.

